170 
carpellorum ante petala et embryone curvo adsunt analogiae sat evidentes. 
Mihi vero ex altera parte consideranti quo modo Cneorum cum Rutaceis 
cohaereat, quantumque his praesentia plandularum, discus fere semper in 
flore valde evolutus, gemmulae licet epitropas tamen non prorsus eodem 
modo dispositae ac in Suriana, characteristica habeantur, perpendenti quo- 
que Surianam haud minus validas oh rationes Geraniaceis adproximari pos- 
se, haec ultima opinio virisimilior adparuit. Gemmulae epitropice erectiu- 
sculae — alias admodum rarae — in Geraniaceis et Suriauaceis eximie con- 
veniunt. Nec seminum structura diversa, nec fructibus admodum differunt. 
Carpella in utroque ordine petalis anteposita. Stamina sepalis anteposita 
et intima in Geraniaceis primum evoluta esse, hodie satis constat. Ex icone 
pulcherrima, quam in }.oyage de la Venus dedit Decaisne, stamina Suri- 
anae eodem modo posita esse elucet; et ipse quidem stamina petalis an- 
teposita exteriora vidi — quod, una cum defectu disci, contra affinitatem cum 
Rutaceis validissimum argumentutum forsan adpareat. Geraniaceis calyx 
saepe adest valide 3-plurinervis, cum fructu persistens; ita quoque Surianae 
calycem plurinervem videre credidi. Nec denique habitus sub-carnosus 
Geraniaceis abnormis videtur. 
Quis tamen differentias in structura pistilli, foliorum forma et defectu 
stipularum adesse denegaret? Quae vero vix ejus valoris considerentur, ut 
ordines, alio respectu convenientes, longius distraherent. Nec scio anne 
inter Monsonias capenses formae sint, quae etiam habitus differentias re- 
moveant. 
Geramace?e sunt Malvaceis, Oxalideis, etc. florum evolutione ana- 
logae, Biebersteinieis et Surianeis ul videtur proximae, his 
formam sub-perfectius corollatam et ad symmetricam partium 
dispositionem pronam constituentes. (Tab. XIV. tig. 12-13.) 
Gruinalium nomine Linnaeus ordines hypogynos polypetalos, quorum 
carpella verticillis exterioribus isomera, in unum ordinem complectebatur' — 
Lineas videlicet, Droseraceas, Oxalideas, Geraniaceas, Simarubeas et Zygo- 
phylleas. Ant. L. de Jussieu plurimas has excludens. Gerania hinc Vi- 
tibus, inde Malvaceis affinia consideravit. DeCandolle Geraniaceas inter 
Ampelideas et Tropaeoleas, insequentibus Ralsamineis Oxalideisque, inser- 
uit. Sequentes systematici saepius Linnaeana prementes vestigia, plurimas 
familias, quas Linnaeus in ordinem redegerat, in classem conjungunt vel 
invicem proximas ponunt, adjectis plerumque Ralsamineis, Tropaeoleis etc., 
Linnaeo aut ignotis, aut ab eo ad alios ordines relatis. Classem ita forma- 
tam nonnulli in vicinia Malvacearum et Ampelidearum retinuerunt. 
Mirum quod plurimi illi ordines, quos conjunxerat Linnaeus, evolu- 
tione conformi gemmularum quoque conveniant. Gemmulae in omnibus, 
exceptis Droseraceis, sunt epitropae. In Malvaceis et Ampelideis gemmulae 
apotropae sunt, quod mihi novum argumentum has plantas longius sepa- 
ratas considerandi adparuit. Balsamineas a Linnaeo Corydalibus adjectas, 
cum his quoque gemmularum evolutione apotropa congruentes video! Quod 
